Matovič, Igor, poslanec NR SR (2024-09-26):
Je normálne, keď ešte v decembri keď ho zahriakneme, že nech nechá ten rodičovský dôchodok tým dôchodcom chudákom. Vtedy pokakaný povie, že dobre, tak mama mu povedala, že by mu hlavu odtrhla, ak by ho zrušil, ak by sa na tom podieľal. Je normálne, že uplynie trištvrte roka a on tým chudákom dôchodcom ten rodičovský dôchodok zoberie? Bez hanby napľuť do tváre, toto je zastavenie zdražovania? Toto je zvyšovanie životnej úrovne? Viete, o čo okradnete rodinu, ktorá teda si dovolila, pardon, na tej Orave, na Kysuciach, na Spiši mať troch stredoškolákov. Viete, o čo ich okradnete? Iba na daňovom bonuse, iba na daňovom bonuse, nie sa dépeháčke, namiesto mojich, áno, 140 eur, za ktoré som položil hlavu na klát a kvôli ktorým SaS-ka povalila vládu spolu s mafiou zo SMER-u, HLAS-u, fašistami a podobne a, bohužiaľ, aj s tým jedným poslancom Progresívneho Slovenska. Tak namiesto mojich 140 eur, ktoré teraz tento rok ešte čerpajú na tých troch stredoškolákov, už budú po päťdesiat. Deväťdesiat eur na každého zoberiete, 270 eur obyčajnej rodine na Kysuciach, Orave, na Spiši, na Gemeri, v Brezne, v Podbrezovej alebo v Detve. Kdekoľvek, možno áno, tam v tom Humennom, kde tuto pani Vaľová sa producíruje, kde hovorí, že ako jej záleží na tých rodinách v tom Humennom. Postavte sa v piatok niekde na námestie a hovorte im, že ja Jana Vaľová, ja som presadila, budem v utorok hrdo hlasovať za to, že zoberiem tej rodine 270 eur mesačne. Viete počítať, koľko to je do roka? 270 krát 12, základy matematiky. Viete, jak sa to počíta? To je, že 10 krát 270 je 2 700 a 2 krát 270 je 540, 3 240 eur tejto humenskej rodine Jana Vaľová svojím prštekom zoberie. Okradne ich iba pri jednej jedine zmene, ktorú presadzujete v tomto zákone, 3 240 eur, rodina, ktorá si dovolila luxus mať troch stredoškolákov. Že sa nehanbíte, vy nemáte absolútne svedomie, vy máte vyoperovanú hanbu! Vy máte jediné svedomie vo vlastných peňaženkách. Za 12 rokov ste rozkradli 30 mld. eur. A prvú vec, čo ste po voľbách urobili, nie, nedali ste im tie lacnejšie energie a potraviny, nie, nedali ste im tú vyššiu životnú úroveň, nie, nezastavili ste to zdražovanie, ako sľuboval Danko na bilbordoch. Ani lacnejšie teda energie a potraviny, ako sľuboval Pellegrini, ktorý sa zašil zbabelo do paláca. Prvú vec, a skoro rok ste to riešili, ste si riešili, ako si zabezpečíte amnestiu, beztrestnosť za to, že ste tú republiku rozkradli. A tie dlhy, ktoré tu republika na krku má, je kvôli vám. Lebo prebrali ste štát, ktorý nemal ani 30 % HDP dlh a po tretej Ficovej vláde mal skoro 60. A to ste nemali žiadne krízy. Krízy si vychytala Radičovej vláda a krízy sme si vychytali my a, doprdele, mali sme ich tam šesť naraz a veľmi ťažkých, historicky najťažších. Nikdy ste nevládli počas krízy. Mali ste hojno a to hojno, čo malo skončiť v našej spoločnej kase, ste prešustrovali, prekradli. A keď tu pán minister hovorí, že on nikdy nič neukradol, ako neschopný človek sedí v pozícii ministra financií a dovolí druhým kradnúť... čo si povedal teraz? (Reakcia navrhovateľa.) Nie, povedal si: ty ko..., a takýmto spôsobom sa minister financií nemá čo vyjadrovať. Ale to je tvoja vizitka... (Prerušenie vystúpenia predsedajúcim.)